**Aripă de femeie**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aripă de femeie

În ceasul tainic, la cumpăna din noapte

Mă regăsesc cu greu pe drumul prăfuit,

Încerc să desluşesc întortocheate şoapte

Ce vin şi vin cu gîndul ce l-am tăgăduit.

Pornesc pe o cărare cu buruieni şi spini,

Cu teamă nerostită şi-o lacrimă uitată,

Ating cu greu pământul, căci paşii mi-s străini,

Un frig mă-ncearcă-n oase din iarna anunţată.

Ajung într-un sălaş ce pare acum incert

Şi-o pânză de păianjen m-aşteaptă-n colţ năucă,

Privesc în jur uimită la univers inert,

Iar umbra mă tot strigă că are dor de ducă.

Când vreau să plec, din stele, lumina se coboară

Şi-aprinde-un vreasc uitat ce pare o scânteie,

Simt două braţe calde ce vin din primăvară,

Ele-mi dezleagă visul şi-aripa de femeie.